arnastofnun/IGC-2024 huggingface dataset:
Þingræður haldnar á Alþingi Íslendinga



Herra forseti. Fjvn. hefur nú afgreitt frá sér álit um till. til þál. um neyðarráðstafanir vegna jarðelda í Vestmannaeyjum, og ég held, að það sé einfaldast, að ég lesi nál., sem er stutt og er svo híjóðandi: „ N. hefur athugað þáltill. og leggur til, að hún verði samþykkt með eftirgreindri breytingu: „1. málsl. orðist svo: Alþingi ályktar að kjósa n. 7 þm. til þess að gera till. um neyðarráðstafanir vegna eldgossins í Heimaey og um fjáröflun þeirra vegna.“ Rætt var um það í n., að nauðsynlegt væri, að ríkisstj. kanni nú þegar, hvort unnt er að fá lán til langs tíma hjá sjóðum á vegum alþjóðastofnana.“ Hér lýkur nál., og ég sé ekki ástæðu til að hafa um þetta mál fleiri orð, vegna þess að það þarf að afgreiðast skjótt.



Herra forseti. Ég vil aðeins, áður en umr. þessa í er lokið, leyfa mér að þakka formönnum stjórnmálaflokkanna, sem hér hafa talað, fyrir góðar undirtektir við þetta mál. Sömuleiðis vil ég þakka fjvn. fyrir skjóta og góða afgreiðslu. Ég tel, að með þessari afgreiðslu, sem hér er farið inn á, hafi verið gengið til móts við þær óskir, sem fram höfðu komið frá stjórnarandstöðuflokkunum um það, að reynt væri að ná samstöðu í þinginu, áður en till. væru lagðar fram, og enn fremur þau sjónarmið, að það væri eðlilegt, að þm, stæðu að flutningi málsins, en með þessari nefndarskipun álít ég, að sé gert ráð fyrir því, að nefndin muni flytja frv. á sínum tíma. Ég skal svo ekki hafa þessi orð fleiri. En því mætti þó bæta við, að við íslendingar megum vissulega vera þakklátir forsjóninni fyrir það, hvernig við erum á vegi staddir að því leyti til. að ef við lítum aftur til sögunnar, þá getum við hugleitt það, að við erum betur undir það búnir nú en fyrr að mæta slíkum áföllum sem þessum. Við þurfum ekki annað en lita aftur til Skaftáreldanna og hugsa til þess, hverjar afleiðingar þeir höfðu, þegar fjöldi fólks fórst af hungri. Slíkt kemur ekki fyrir nú, sem betur fer, þó að við verðum fyrir slíkum áföllum sem þessum. Og ég er sannfærður um, að þó að þetta áfall sé mikið, þá tekst okkur með samstöðu og samstilltu átaki að sigrast á þessum erfiðleikum. Og við skulum öll hafa það hugfast, að öll él birtir upp um síðir.
Þingræður haldnar á Alþingi Íslendinga



Herra forseti. Það þarf ekki að eyða mörgum orðum að þessu frv., sem hér liggur fyrir um bráðabirgðabreytingar á dómsmálastjórn í Vestmannaeyjum o.fl. Vegna þeirra atburða, sem átt hafa sér stað í Vestmannaeyjum og öllum er um kunnugt og ekki þarf hér að nefna, hefur orðið þvílík röskun á högum manna og aðstöðu þar, að það er talið óhjákvæmilegt að kveða með lögum á um bráðabirgðaskipan bæjarfógetaembættisins í Vestmannaeyjum og tilhögun dómsmálameðferðar þar. Aðalefni frv. er, að bæjarfógetaembættið skal vera staðsett fyrst um sinn hér í Reykjavík. Allar embættisathafnir, sem hefði átt að fara fram hjá bæjarfógetaembættinu í Vestmannaeyjum, má framkvæma hjá bæjarfógetaembættinu hér í Reykjavik. Þeim mönnum, sem varnarþing hafa átt í Vestmannaeyjum og hefði þurft að stefna fyrir dómþing þar, má stefna fyrir varnarþing hér. Hér geta víxilafsagnir farið fram og yfirleitt þær athafnir, sem nauðsynlegar eru til þess að framkalla viss réttaráhrif. Það er talið óhjákvæmilegt að fá þetta frv. afgreitt í skyndi til þess að fá lagagrundvöll, sem ekki verður um deilt, undir þá málsmeðferð, sem hér er gert ráð fyrir. Ég skal taka fram, að það er að sjálfsögðu gert ráð fyrir því, að að öllu óbreyttu verði staðsettur í Vestmannaeyjum fulltrúi bæjarfógeta, sem hafi þar á hendi lögreglustjórn og sinni öðrum nauðsynjastörfum þar um sinn. Ég leyfi mér, herra forseti, að óska eftir því, að þessu frv. verði vísað til 2. umr., og vil formsins vegna leggja það til, að því sé vísað til allshn., en vænti þess, að athugun nefndarinnar þurfi ekki að taka langan tíma.
Þingræður haldnar á Alþingi Íslendinga



Herra forseti. N. hefur athugað frv., sem hér er til umr., og leggur einróma til, að það verði samþ. óbreytt.
Þingræður haldnar á Alþingi Íslendinga



Herra forseti. Þetta frv. þarf í sjálfu sér ekki skýringa við. Vegna þess ástands, sem skapazt hefur í Vestmannaeyjum vegna náttúruhamfaranna þar, hefur orðið slík röskun á högum manna og aðstöðu, að það er óhjákvæmilegt að kveða á með lögum um bráðabirgðaskipan bæjarfógetaembættisins í Vestmannaeyjum og tilhögun dómsmálameðferðar þar. Enn fremur er af sömu ástæðum talið nauðsynlegt að fresta um sinn ýmsum réttaráhrifum, sem að óbreyttu eiga að koma til framkvæmda nú á næstu dögum, svo sem segir í grg. með þessu frv. Í frv. er gert ráð fyrir því, að bæjarfógetinn í Vestmannaeyjum hafi fyrst um sinn bráðabirgðaaðsetur hér í Reykjavík, en þar fari fram og megi fara fram þær athafnir, sem að öðrum kosti ættu að fara fram hjá bæjarfógetaembættinu í Vestmannaeyjum. Er óhjákvæmilegt að skipa þessu svo um sinn. Ég tek fram, að þrátt fyrir þessa skipan, sem á verður sett, verður að sjálfsögðu að öllu óbreyttu fulltrúi frá bæjarfógetaembættinu staðsettur í Vestmannaeyjum til lögreglustjórnar. Ég skal ekki hafa fleiri orð um þetta, herra forseti, en það er nauðsynlegt að koma þessari skipan í löglegt form. Ég vil leyfa mér að mælast til þess, að frv. fái greiðan framgang, og ætlunin var að fá því komið í gegnum báðar d. nú í dag. Þó að frv. sé mjög einfalt og auðskilið, vil ég formsins vegna legg,ja til, að því sé vísað til allshn., en ég vona, að það taki ekki neinn verulegan tíma að líta á það. Ég leyfi mér svo að óska eftir því, að frv. verði vísað til 2. umr. og allshn. og að reynt verði að halda svo þingfundi áfram, þannig að það geti gengið til Nd.
Þingræður haldnar á Alþingi Íslendinga



Herra forseti. Allshn. þessarar hv. d. hefur tekið til meðferðar frv. það til 1. um bráðabirgðabreytingu á dómsmálastjórn í Vestmannaeyjum o.fl., sem hér liggur fyrir. Vegna náttúruhamfaranna í Vestmannaeyjum hefur að sjálfsögðu orðið stórkostleg röskun á högum og allri aðstöðu fólksins þar. Því hefur þótt óhjákvæmilegt að kveða á um það með lögum, hver skuli verða bráðabirgðaskipan bæjarfógetaembættisins í Vestmannaeyjum. Í 1. gr. frv. segir: „Aðsetur embættis bæjarfógetans í Vestmannaeyjum skal fyrst um sinn vera í Reykjavík, og er bæjarfógeta heimilt að framkvæma þar allar embættisathafnir, sem undir embættið heyra. Nú á aðili varnarþing í Vestmannaeyjum, og má þá sækja hann fyrir dómi á aðsetursstað embættis bæjarfógetans í Vestmannaeyjum í Reykjavík.“ Þetta er að sjálfsögðu höfuðinntak frv. Í öðrum gr. er getið nauðsynlegra ráðstafana, sem eru í samræmi við þá meginbreytingu, sem verður við það, að aðsetursstaður þessa embættis er fluttur úr Vestmannaeyjum og til Reykjavíkur. Ég sé ekki ástæðu til þess að ræða frv. frekar, enda þarf að hraða því sérstaklega. Allshn. leggur einróma til, að það verði samþykkt. Fjarverandi afgreiðslu þessa máls voru tveir nm., þeir hv. þm. Ásgeir Bjarnason og Magnús Jónsson.
Þingræður haldnar á Alþingi Íslendinga



Herra forseti. Allshn. hefur rætt þetta frumvarp á fundum sínum og er sammála um að mæla með samþykkt þess óbreytts, eins og það liggur fyrir. Efni málsins er ákaflega einfalt og þarf ekki langrar framsögu eða útskýringa við. Hér er fyrst og fremst um leiðréttingar á tölum að ræða varðandi sektir, og er efni frv. skýrt rækilega í grg. - Eins og ég áðan sagði, mælir allshn. einróma með því, að frv. verði samþ. óbreytt.
Þingræður haldnar á Alþingi Íslendinga

Forseti (EystJ): Mér hefur borizt svo hljóðandi bréf: „Reykjavík, 8. febrúar 1973. Magnús Kjartansson, 3. þm. Reykv., hefur í dag ritað mér á þessa leið: „Þar sem ég er á förum til útlanda í opinherum erindum og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. l. um kosningar til Alþ. að óska þess, að 2. varamaður Alþb. í Reykjavík, Sigurður Magnússon rafvélavirki, taki sæti á Alþ. í fjarveru minni.“ Þetta er yður, herra forseti, hér með tilkynnt. Gils Guðmundsson, forseti Nd.“ Sigurður Magnússon hefur áður setið þing á þessu kjörtímabili, og býð ég hann velkominn til þingstarfa. Þá er annað bréf svofellt: „Reykjavík, 9. febr. 1973. Ásgeir Bjarnason, 1. þm. Vesturl., hefur í dag ritað mér á þessa leið: „Þar sem ég vegna setu á Búnaðarþingi mun ekki geta sótt þingfundi næstu vikur, leyfi ég mér að biðja um fjarvistarleyfi og með skírskotun til 138. gr. 1. um kosningar til Alþingis að óska þess, að 1. varamaður Framsfl. í Vesturl., Alexander Stefánsson oddviti, taki sæti á Alþ. í fjarveru minni.“ Þetta er yður, herra forseti, hér með tilkynnt. Björn Jónsson, forseti Ed.“ Alexander Stefánsson hefur áður setið þingbekk á þessu kjörtímabili, og býð ég hann velkominn til starfa. Eina dagskrármálið var tekið út af dagskrá.
Þingræður haldnar á Alþingi Íslendinga



Herra forseti. Þetta er ákaflega einfalt mál, sem hér liggur fyrir. Nýlega voru hér afgreidd lög frá Alþ. um bráðabirgðabreyting á dómsmálastjórn í Vestmannaeyjum o. fl. Þar voru settir ákveðnir frestir, þannig að ýmsum réttaráhrifum, sem að óbreyttu áttu að koma til framkvæmda á fyrstu dögunum eftir upphaf jarðeldanna á Heimaey, var frestað til 23. febr. Nú hefur sýnt sig, að það hefur ekki tekizt að koma högum manna í það horf, sem þörf er á, og þykir þess vegna nauðsynlegt, eins og nú stendur, að fresta þessum réttaráhrifum um einn mánuð enn. Þetta frv. er sem sagt aðeins um framlengingu á þeim frestum, sem eru í l. um dómsmálastjórn í Vestmannaeyjum, um einn mánuð til viðbótar. Þetta frv. er flutt samkv. ósk stjórnar Viðlagasjóðs. Frv. hefur gengið í gegnum Ed. og verið afgr. þar shlj. við þrjár umr., og þannig stendur á, að þetta mál þarf að afgreiða nú. Málið er svo einfalt, að ég sé ekki nokkra ástæðu til þess fyrir mitt leyti, að það fari til n., - það fór ekki í n. í Ed. Ég vil þess vegna leggja til, að málinu sé vísað til 2. umr., og fara fram á við hæstv. forseta, að hann afgreiddi frv. við 2. og 3. umr. Í beinu framhaldi af þessari umr.
Þingræður haldnar á Alþingi Íslendinga



Herra forseti. Hér er um mjög einfalt mál að ræða. Það er um breyt. á l., sem hér voru sett ekki fyrir alllöngu um bráðabirgðabreytingar á dómsmálastjórn í Vestmannaeyjum, en eins og menn rekur minni til, voru ákveðnir ýmsir frestir í þeim lögum, og var þar miðað við 22. febr. 1973. Það hefur sýnt sig, að þessir frestir hafa ekki reynzt nægilega langir. Það hefur ekki tekizt að koma högum manna vegna atburðanna í það horf, sem æskilegt má telja. Þess vegna þykir nauðsynlegt að framlengja þessa fresti, sem eru í fyrrnefndum lögum, og fresta réttaráhrifum, sem þar var um að ræða, um einn mánuð til viðbótar, þannig að frestirnir, er í lögunum frá 31. jan. voru settir til 23. febr., verði settir til 23. marz. Þetta frv. er flutt samkv. ósk stjórnar Viðlagasjóðs, og í því felst, eins og ég sagði, herra forseti, einföld breyting. Það er aðeins um mánaðarframlengingu á þessum frestum að ræða. Það er hins vegar nauðsynlegt, að það gerist nú, að þessi framlenging eigi sér stað. Ég sé ekki, að efni málsins gefi tilefni til þess, að þetta frv. fari í n., og þess vegna geri ég ekki till. um það, heldur óska eftir því, að því verði vísað til 2, umr. og það gæti svo fengið áframhaldandi meðferð hér í d. á eftir. En ef einhver ósk kemur fram um nefndarmeðferð, er vitaskuld sjálfsagt að verða við því.
Þingræður haldnar á Alþingi Íslendinga

Forseti. (EystJ) : Áður en gengið verður til dagskrár, vil ég minnast Karls Guðjónssonar fyrrv. alþm., sem lézt s. l. nótt, hálfsextugur að aldri. Karl Guðjónsson var fæddur 1. nóv. 1917 í Hlíð í Vestmannaeyjum. Foreldrar hans voru Guðjón fiskmatsmaður í Breiðholti í Vestmannaeyjum Einarsson bónda í Hallgeirsey í Landeyjum Sigurðssonar og kona hans, Guðfinna Jónsdóttir bónda á Þorgrímsstöðum í Ölfusi Jónssonar. Hann lauk gagnfræðaprófi í Vestmannaeyjum árið 1933 og kennaraprófi í Reykjavík 1938. Veturinn 1964–1965 var hann við framhaldsnám við kennaraháskólann í Kaupmannahöfn. Karl Guðjónsson var kennari við barnaskólann í Vestmannaeyjum 1938–1963, kennari við Vogaskólann í Reykjavík 1963–1966 og fræðslufulltrúi og fræðslustjóri í Kópavogi frá 1966. Hann var alþm. á árunum 1953–1963 og aftur 1967–1971, en tók auk þess sæti sem varamaður á þingi 1965, sat á 16 þingum alls. Karl Guðjónsson vann mikið starf að félagsmálum og honum voru falin margs konar trúnaðarstörf önnur en þau, sem talin hafa verið hér að framan. Hann átti sæti í skólanefnd og síðar fræðsluráði í Vestmannaeyjum um langt skeið. Bæjarfulltrúi í Vestmannaeyjum var hann 1958–1963. Hann var kosinn í orkunefnd á Alþ. 1955, í mþn. í samgöngumálum 1956 og í úthlutunarnefnd atvinnuaukningarfjár 1959. Í bankaráði Framkvæmdabanka Íslands átti hann sæti 1957–1966. Hann var kjörinn í Norðurlandaráð 1968 og átti þar sæti um eins árs skeið. Formaður Stéttarfélags barnakennara í Vestmannaeyjum var hann 1952–1954 og formaður Sambands ísl. lúðrasveita 1964–1965. Hann var í hópi forustumanna í Bandalagi starfsmanna ríkis og bæja og vann ötullega að eflingu handalagsins. Ævistarf Karls Guðjónssonar beindist einkum að kennslu, félagsmálum margs konar og stjórnmálaafskiptum. Hann var glöggur starfsmaður og átti létt með að koma hugsunum sínum og skoðunum á framfæri í töluðu og rituðu máli. Hann var í útgáfustjórn Eyjablaðsins í Vestmannaeyjum um langt árabil og ritaði margar greinar í það blað á árunum 1938–1968. Í ræðustóli flutti hann mál sitt skörulega og kjarnyrt. Á Alþ. var hann áhugasamur og dugandi fulltrúi. Hann fjallaði hér um ýmis landsmál, átti sæti á sjávarútvegsnefnd, samgöngumálanefnd og landbúnaðarnefnd, og á mörgum þingum var hann í fjárveitinganefnd og um skeið formaður hennar. Skammt er síðan hann átti hér sæti meðal okkar, en er nú fallinn frá fyrir aldur fram. Ég vil biðja hv. alþm. að minnast Karls Guðjónssonar með því að rísa úr sætum.
Þingræður haldnar á Alþingi Íslendinga

Frsm. 2. minni hl. (Eggert G. Þorsteinsson) : Herra forseti. Eins og ég boðaði við 2. umr. málsins, mun ég nú, eftir að brtt. mín við þá umr. var felld, bera fram svo hljóðandi skrifl. brtt., að aftan við 3. gr. frv. komi ný mgr., svo hljóðandi: „Kjarasamningar undirmanna á botnvörpuskipum, dags. 9. marz 1973, eru úr gildi fallnir.“ Ég vil óska þess við hæstv. forseta, að hann leiti afbrigða fyrir því, að till. megi koma fyrir.
Þingræður haldnar á Alþingi Íslendinga

Frsm. (Ragnar Arnalds) : Herra forseti. Fjh.- og viðskn. hefur haft til athugunar frv. til l. um breyt. á l. um tollskrá. Frv. það, sem hér um ræðir, er í nánum tengslum við samninga, sem gerðir hafa verið við Efnahagsbandalag Evrópu um viðskipti og gagnkvæmar tollalækkanir. Það ríður á miklu, að frv. það, sem hér um ræðir, verði að lögum fyrir vikulok, og þar af leiðir, að reynt hefur verið að hraða þessu máli. N. fjallaði um efni þess á fundi sínum í morgun og komst að raun um, að hér væri einungis um tæknilega breytingu að ræða, en enga raunverulega efnisbreytingu, og mælir með því, að frv. verði samþ. óbreytt.
Þingræður haldnar á Alþingi Íslendinga



Herra forseti. Fjh.- og viðskn. leggur til, að frv. verði samþ.
Þingræður haldnar á Alþingi Íslendinga



Herra forseti. Mér er kunnugt um, að vegna seinkunar á afgreiðslu á vélasamstæðu frá Tékkóslóvakíu var um seinkun á áætlun um virkjun Lagarfoss að tefla. Enn fremur var það upplýst, að sú seinkun yrði að nokkru bætt með því, að vélasamstæður yrðu stærri, þannig að afl þessa áfanga virkjunarinnar yrði meira. Ég vil ekki draga dul á, að fyrir hefur flogið, að enn frekari seinkun kunni að verða, og þess vegna hef ég leyft mér á þskj. 427, að beina fsp. til hæstv. iðnrh.: „Hafa orðið breytingar á áætlun um virkjun Lagarfoss? Ef svo er, í hverju eru þær fólgnar?“

Heilbr.- og trmrh. (Magnús Kjartansson) : Herra forseti. Þessari fsp. hv. þm. Sverris Hermannssonar vísaði ég til Rafmagnsveitna ríkisins og fékk þar svo hljóðandi svör frá Valgarð Thoroddsen: Það eru byggingarmannvirki fyrst: Útboð var gert í apríl 1971. Lægsta tilboð barst frá Norðurverki h/f og var tekið og verksamningur gerður í júlí 1971. Samkv. honum skyldi byggingarmannvirkjum lokið 1. okt. 1973. Var þá miðað við, að uppsetning véla gæti hafizt 1. nóv. 1972. Viðbótarverksamn. var gerður við Norðurverk h/f í júní 1972 um gerð flóðgátta og brúar yfir fljótið. Jafnframt var samið um framlengingu á skilafresti einstakra byggingaverkþátta og jafnframt, að heildarverkinu yrði lokið 1. júlí 1974 í stað okt. 1973, vegna endanlegs samnings um vélakaupin. Svo segir um vélarnar: Tilboð Skoda Export í vélar og rafbúnað var tekið með undirritun samnings 8. febr. 1972. Tilboð Skoda Export var lægst, fyrir utan, að um var að ræða stærri vélar, 7,5 megawött í stað 6 megawatta. Á móti kom, að afgreiðslufrestur, 24 mánuðir, var lengri en hjá öðrum bjóðendum, svo og þurfti að stækka stöðvarhúsið vegna stærri véla. Við val á vélum voru ofantalin atriði metin, svo og sá aukakostnaður, sem stafaði af aukinni dísilraforkuframleiðslu vegna lengingar á afgreiðslutíma Skoda Export umfram aðra bjóðendur, og reyndist tilboð þeirra hagkvæmast. þegar þessi atriði voru metin. Loks segir svo um framkvæmd verksins: Framkvæmdir hafa gengið með eðlilegum hætti, en nokkur tilfærsla verið gerð á einstökum verkþáttum hvað tíma snertir, m. a. vegna lengri afgreiðslutíma en upphaflega var gert ráð fyrir. Þá má geta þess, að ekkert hefur komið fram, sem gefur til kynna, að afgreiðsla á vélum verði ekki í samræmi við ofangreindan samning. Eins og fram kemur af þessu svari frá Valgarð Thoroddsen, er meginbreytingin fólgin í því, að tekið var tilboði um vélar frá Skoda Export, sem voru stærri en fyrirhugað var, en afgreiðslutíminn hins vegar nokkru lengri. Þetta mál var lagt fyrir síðasta þing vegna þess, að það þurfti breytingar á lögum um Lagarfossvirkjun, til þess að hægt væri að nýta þessar stærri vélar. Alþ. gaf að sínu leyti heimild til þess einróma á síðasta þingi, að sú breyting væri gerð, en eins og fram kom, er ekki kunnugt um, að neinn frekari dráttur verði á þessum framkvæmdum.

Fyrirspyrjandi (Sverrir Hermannsson) : Herra forseti. Ég þakka hæstv. iðnrh. svör hans, sem í alla staði eru fullnægjandi.
Þingræður haldnar á Alþingi Íslendinga



Herra forseti. Það var aðeins örstutt aths. út af því, að hæstv. forsrh. misskildi það, sem ég sagði áður í þessum umr., að það hefði aldrei komið fram ágreiningur um stofnun Fjórðungssambands Norðlendinga. Hann taldi, að það hefði komið fram ágreiningur um það, þegar um var að ræða atvinnumálanefnd, sem var sett á laggir fyrir Norðurland. Þarna var smámisskilningur, Fjórðungssamband Norðlendinga var stofnað, áður en þessar atvinnumálanefndir komu til, eða var endurskipulagt, - það mun hafa verið 1968, sem það var gert. Á hinn bóginn voru atvinnumálanefndir ríkisins settar á stofn 1969. Ég ætlaði aðeins að láta það koma fram, að hér var um smámisskilning að ræða, en ég ætla ekki að lengja þessar umr.
Þingræður haldnar á Alþingi Íslendinga



Með tilliti til þess, að samkvæmt frv., eins og það er nú orðið, liggur fyrir heimild til handa ráðherra að fjölga heilsugæzlustöðvum, og einnig með tilliti til þeirrar yfirlýsingar, sem hér var lesin í gær fyrir hönd ráðherra um, að þessa heimild mundi hann nota, og í þriðja lagi vegna munnlegrar yfirlýsingar hæstv. ráðherra um, að hann muni til þess sjá, svo framarlega sem það verði fært, að héraðshjúkrunarkona verði staðsett á Bíldudal a.m.k. yfir vetrarmánuðina, þá segi ég nei.
Þingræður haldnar á Alþingi Íslendinga

Frsm. (Ragnar Arnalds) : Herra forseti. Fjh.- og viðskn. hefur haft til athugunar frv. um jöfnun flutningskostnaðar á sementi. Frv. felur það í sér, að verð á sementi verði það sama alls staðar á aðalhöfnum landsins. :Nú er það svo, að verð á innlendu sementi er það sama á öllu aðaltollhöfnum landsins, og er því breytingin, sem felst í frv., fyrst og fremst fólgin í því, að slíkt hið sama gildi um innflutt sement. N. mælir með því, að frv. verði samþ. óbreytt.
Þingræður haldnar á Alþingi Íslendinga



Herra forseti. Brtt. á þskj. 710, sem við hv. 1. landsk. þm. fluttum við 2. umr. málsins, var tekin aftur til 3. umr., og vegna nokkurs misskilnings hafði ég gert ráð fyrir því, að hún yrði tekin fyrir í heilbr,- og trn. á milli umr. Ég hef hins vegar út af fyrir sig ekkert við það að athuga, þótt svo hafi ekki getað orðið, en við flm. till. á þskj. 710 óskum þess, að hún komi nú til atkv.
Þingræður haldnar á Alþingi Íslendinga



Herra forseti. Landbn. hefur athugað frv. þetta og leggur til, að það verði samþ. eins og fram kemur í nál., sem er á þskj. 782.



Herra forseti. Fjh: og viðskn. hefur athugað frv. þetta, sem fjallar um sölu þriggja fasteigna: Ásbúðartraðar 1 í Hafnarfirði, Smiðjustígs 17 í Kópavogi og Skeljaness 10 í Reykjavík. N. mælir með því, að frv. verði samþ. óbreytt.
Þingræður haldnar á Alþingi Íslendinga

Flm. (Bjarni Guðnason) : Herra forseti. Ég hef leyft mér að leggja fram fyrir hv. d. frv. til 1. um breyt. á l. um tollskrá, sem felur í sér, að niður falli 14. tölul. 3. gr. 1. En þar er átt við, að brott verði numið heimildarákvæði, sem hljóðar svo: „Að veita undanþágu frá greiðslu aðflutningsgjalda af bifreiðum ráðherra og sendiráðsstarfsmanna í samræmi við reglur um bílamál ríkisins.“ Í raun og veru þarf ekki að fylgja þessu frv. úr hlaði með mörgum orðum. Þetta er afskaplega einfalt mál, og að mínu viti er ég ekki að hreyfa þessu af því, að ég telji, að þetta valdi neinum úrslitum um afkomu ríkissjóðs, það þarf stærri keppi nú orðið til að velta slíku fjalli sem þar er um að ræða. En ég hygg, að hér sé miklu frekar um að ræða siðlegt atriði. Ég hygg, að ég geti fullyrt, að hvergi í vestr. lýðræðisríkjum tíðkist það, að ráðherrar geti gefið sjálfum sér eða veitt sér undanþágu frá aðflutningsgjöldum og söluskatti til kaupa á eigin bifreiðum, og mér þætti mjög skemmtilegt, ef einhver gæti upplýst eitthvert hliðstætt dæmi, annaðhvort frá Norðurlöndum eða Bretlandi, um slíkt. Ég tel, að hér sé um það háttalag að ræða, að því verði ekki látið ómótmælt, og sérstaklega fer þetta að verða dálítið andkannanlegt, ef sami maður getur orðið ráðherra þrisvar og þá fær hann 3 bíla hálfgefins, og auðvitað er ráðherrann svo fínn maður, að hann kaupir ekki Trabant eða Volkswagen, nei, mikinn og veglegan skriðdreka af stærstu gerð. Og þeim mun dýrari sem bíllinn er, því meiri fær ráðherrann í aðra hönd í eftirgjöf á aðflutningsgjöldum og söluskatti. Ef ég held áfram, lýtur þetta einnig að eftirgjöf á bílum til sendiráðsstarfsmanna. Þetta er gamall vani, og það má vel vera og er ekki ósennilegt, að sendiráðsmenn í öðrum ríkjum hafi svipuð réttindi, ég skal ekkert fullyrða um það, það er meira að segja mjög sennilegt. Hins vegar tel ég það algjöran óþarfa, fyrst og fremst vegna þess, að sendiráðsmenn eru á marga lund miklu betur launaðir en þeir menn, sem vinna hér heima, og í öðru lagi er mikil ásókn að komast í utanríkisþjónustuna, þó að hún sé, með þeim hætti, að hún er lokuð veröld, og þangað koma ungir röskir lögfræðingar úr herbúðum íhaldsmanna. En þar er sá háttur á, að það þarf ekki að auglýsa þær stöður, þetta er lokuð veröld, þetta er alveg undanþegið, og ásóknin er svo mikil, að það er alveg ástæðulaust að vera að ginna menn til starfa í utanríkisþjónustunni á þann hátt, sem hér er gert, með eftirgjöf á aðflutningsgjöldum á bílum. Ekki meir um þetta, nema aðeins þessi orð: Nú hafa allir ráðherrar í þessari ríkisstj. fengið sér bíl. Og nú hygg ég, að þeir ættu að vera svo klókir að sjá til þess, ef íhaldið tæki við, að íhaldið fái ekki líka nýja bíla, svo að ég vonast nú eftir því, að þetta njóti stuðnings frá ráðherrum og þingmönnum, og legg til, að málinu verði vísað til fjh.- og viðskn.